Anna Záborská

MUDr. **Anna Záborská**, rod. **Neuwirthová** (* 7. jún 1948, Zürich, Švajčiarsko – † 20. august 2025, Bratislava, Slovensko)  bola slovenská lekárka, konzervatívna politička, poslankyňa Národnej rady Slovenskej republiky a poslankyňa Európskeho parlamentu.

## Mladosť a osobný život
Bola dcérou niekdajšieho významného politika KDH, konzervatívneho intelektuála a lekára Antona Neuwirtha. V roku 1947 Neuwirth vstúpil do manželstva s Evou Adamkovou, po čom získal štipendium ako vedecký spolupracovník prof. P. Karrera v Zürichu, kde absolvoval aj ďalšie dva semestre chémie. Komunistický prevrat v Československu v roku 1948 znamenal pre Neuwirtha povinnosť vrátiť sa do vlasti, Záborská sa však narodila ešte v Zürichu. 

Z otcovej strany mala predkov židovského pôvodu, vrátane viacerých obetí holokaustu. Keď mala päť rokov, jej otec bol režimom zatknutý a väznený sedem rokov. Jej manželom od júla 1972 bol architekt Vladimír Záborský (syn akademického maliara Ladislava Záborského). S manželom mala dve dcéry, rovnako tiež adoptívnu dcéru v Alžírsku. S manželom žila v Bojniciach.

## Profesionálna kariéra
V rokoch 19661972 vyštudovala Záborská medicínu na Lekárskej fakulte Univerzity Komenského v Martine. V roku 1978 získala kvalifikačnú atestáciu v otorinolaryngológii. Ako lekárka ORL pôsobila v rokoch 19721998, z toho na Slovensku najprv v Žiline a následne v Prievidzi, medzitým pracovala tiež v rokoch 19801983 v Alžírsku v meste Bidžája. V roku 1993 získala špecializačnú atestáciu v detskej ORL.

## Občianske aktivity
* predsedníčka Slovenskej spoločnosti pre rodinu
* predsedníčka Paneurópskej únie na Slovensku
* členka Predsedníctva Fóra života
* predsedníčka Kresťanskodemokratického zväzu žien (do roku 1993)
* patrónka projektu *Zachráňme životy* na pomoc tehotným ženám v núdzi a ich deťom.

## Politické pôsobenie
### Kresťanskodemokratické hnutie
Členka Kresťanskodemokratického hnutia bola od jeho založenia v roku 1990.
* 19932004: predsedníčka okresného centra KDH v Prievidzi,
* 19992000: podpredsedníčka KDH pre zahraničnú politiku,
* 19992004: predsedníčka krajskej rady KDH v Trenčíne,
* 20012003: členka Predsedníctva KDH,
* január 2019: odchod z KDH po tom, ako Rada KDH neschválila jej kandidatúru do Európskeho parlamentu.

### Pôsobenie v Národnej rade SR (19982004)
Vo volebnom období 19982002 pôsobila ako poslankyňa NR SR za KDH. Funkcie:
* podpredsedníčka Výboru NR SR pre zdravotníctvo,
* členka Stálej delegácie NR SR do Spoločného parlamentného výboru EÚ a Slovenskej republiky,
* členka Stálej delegácie NR SR do Medziparlamentnej únie,
* predsedníčka Slovensko-francúzskej skupiny priateľstva,
* predsedníčka skupiny priateľstva Slovenska a štátov Beneluxu.

Vo volebnom období 20022006 znova poslankyňa NR SR za KDH. Funkcie:
* predsedníčka Výboru NR SR pre zdravotníctvo,
* členka Stálej delegácie do Medziparlamentnej únie,
* pozorovateľka v Európskom parlamente,
* členka Výboru pre európsku integráciu,
* predsedníčka Slovensko-francúzskej skupiny priateľstva.
20. júla 2004 jej mandát zanikol z dôvodu vykonávania funkcie nezlučiteľnej s funkciou poslankyne NR SR; stala sa poslankyňou Európskeho parlamentu.

[náhľad|Záborská (vľavo) ako europoslankyňa za KDH na sneme [Európska ľudová strana|EĽS vo Varšave v roku 2009.]]
### Europoslankyňa (20042019)
V prvých voľbách do Európskeho parlamentu na Slovensku 13. júna 2004 bola zvolená na kandidátke KDH za poslankyňu EP. Pôsobila v skupine Európskej ľudovej strany (Kresťanských demokratov) a Európskych demokratov. Funkcie:
* členka predsedníctva skupiny Európskej ľudovej strany (kresťanských demokratov) a Európskych demokratov (EPP-ED),
* predsedníčka Výboru pre práva žien a rodovú rovnosť (FEMM),
* členka Konferencie predsedov výborov,
* členka Výboru pre rozvoj (DEVE),
* členka Delegácie pri Spoločnom parlamentnom výbore AKP-EÚ,
* náhradníčka Delegácie pre vzťahy s krajinami Magrebu a Arabskou magrebskou úniou (vrátane Líbye).

Annu Záborskú na post predsedníčky Výboru pre práva žien a rodovú rovnosť v EP navrhla Európska ľudová strana. Jej voľbu skomplikoval postoj poslancov Strany európskych socialistov v EP, ktorí jej nomináciu odmietli na základe negatívneho postoja Anny Záborskej k interrupciám a jej údajných negatívnych vyjadrení týkajúcich sa homosexuálov. Nakoniec sa socialistickí členovia výboru zdržali hlasovania a zvyšok poslancov za predsedníčku Annu Záborskú zvolil. V marci 2005 Anna Záborská potvrdila, že zažalovala francúzske denníky Libération a Humanité za ohováranie, v súvislosti s jej údajnými vyjadreniami, že homosexuálov treba liečiť na psychiatrii.

V druhých voľbách do Európskeho parlamentu na Slovensku 6. júna 2009 bola opätovne zvolená na kandidátke KDH za poslankyňu EP. Pôsobila v skupine Európskej ľudovej strany (Kresťanských demokratov), zároveň zastávala nasledovné funkcie:
* členka Výboru pre práva žien a rodovú rovnosť (FEMM),
* členka Výboru pre rozvoj (DEVE),
* členka Delegácie pre vzťahy s Kanadou (D-CA),
* členka Osobitného výboru pre organizovanú trestnú činnosť, korupciu a pranie špinavých peňazí,
* náhradníčka Výboru pre životné prostredie, verejné zdravie a bezpečnosť potravín (ENVI),
* náhradníčka Delegácie pri Spoločnom parlamentnom zhromaždení AKT – EÚ (DACP),
* náhradníčka Delegácie pre vzťahy s Panafrickým parlamentom (DPAP),

V tretích voľbách do Európskeho parlamentu na Slovensku 24. mája 2014 bola po tretíkrát zvolená na kandidátke KDH za poslankyňu EP. Pôsobila v skupine Európskej ľudovej strany (Kresťanských demokratov).
* členka Výboru pre práva žien a rodovú rovnosť (FEMM),
* členka Výboru pre rozvoj (DEVE),
* členka Výbor pre priemysel, výskum a energetiku (ITRE),
* 1. podpredsedníčka Delegácie pri Parlamentnom výbore Cariforum – EÚ (DCAR)
* členka Delegácie pri Spoločnom parlamentnom zhromaždení AKT – EÚ (DACP),
* náhradníčka Delegácie pre vzťahy s krajinami Maghrebu a Zväzom arabského Maghrebu (DMAG),
* náhradníčka Delegácie pri Parlamentnom zhromaždení Únie pre Stredozemie (DMED)

Počas migračnej krízy v roku 2015 podporila pomoc pre utečencov v Gabčíkove a odmietla nenávisť voči utečencom, apelovala rovnako na poskytnutie azylu pre kresťanských utečencov pre ich jednoduchšiu integráciu do spoločnosti.

### Kresťanská únia
Vo februári 2019 po odchode z KDH, založila spolu s Branislavom Škripekom novú konzervatívnu politickú stranu Kresťanská únia, ktorej sa stala predsedníčkou.

### Návrat do Národnej rady (20202025)
Vo volebnom období 20202023 ako poslankyňa NR SR za OBYČAJNÍ ĽUDIA a nezávislé osobnosti (OĽANO), NOVA, Kresťanská únia (KÚ), ZMENA ZDOLA. Funkcie:
* podpredsedníčka Výboru NR SR pre zdravotníctvo,

Vo volebnom období 20232027 bola opätovne zvolená na kandidátke hnutia SLOVENSKO za poslankyňu.

Po jej úmrtí ju v parlamente nahradí Igor Dušenka.

## Kritika
Získala anti-cenu Homofób roka 2019. Anketu organizoval Inštitút ľudských práv spolu s Dúhovým Slovenskom. V ôsmom ročníku hlasovalo vyše 69-tisíc ľudí.

## Referencie

## Iné projekty

## Externé odkazy
* Osobná stránka 
* Anna Záborská na webe Európskeho parlamentu
* Blog Anny Záborskej na webe denníka SME (do 2008)
* Blog Anny Záborskej na webe denníka Postoj
* Spravodajstvo týkajúce sa Anny Záborskej na portáli Teraz.sk TASR
* Spravodajstvo týkajúce sa Anny Záborskej na portáli agentúry SITA

Kategória:Osobnosti z Zürichu
Kategória:Slovenskí lekári
Kategória:Otorinolaryngológovia
Kategória:Slovenské političky
Kategória:Politici KDH
Kategória:Politici SDK
Kategória:Politici Kresťanskej únie
Kategória:Predsedovia slovenských politických strán
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Poslanci NR SR (2020 – 2023)
Kategória:Slovenskí europoslanci (2004 – 2009)
Kategória:Slovenskí europoslanci (2009 – 2014)
Kategória:Slovenskí europoslanci (2014 – 2019)
Kategória:Slovenské kresťanské osobnosti
Kategória:Pro-life aktivisti
Kategória:Absolventi Jesseniovej lekárskej fakulty v Martine Univerzity Komenského